Pasvalio rajono savivaldybės taryba

Sprendimas

DĖL Pasvalio rajono savivaldybės tarybos 2000 m. spalio 18 d. sprendimo nr. 56 „Dėl draustinių ir saugomų gamtos paveldo objektų“ pakeitimo

2018 m. vasario 14 d. Nr. T1-29

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 33 punktu, 18 straipsnio 1 dalimi, Lietuvos Respublikos saugomų teritorijų įstatymo 23 straipsnio 5 dalimi, Savivaldybių draustinių steigimo ir savivaldybių gamtos paveldo objektų skelbimo tvarkos aprašo, patvirtinto Lietuvos Respublikos Vyriausybės 2006 m. sausio 19 d. nutarimu Nr. 56 „Dėl savivaldybių draustinių steigimo ir savivaldybių gamtos paveldo objektų skelbimo tvarkos aprašo patvirtinimo“, 12.5.3 punktu, Lietuvos Respublikos aplinkos ministro 2002 m. gruodžio 20 d. įsakymu Nr. 652 „Dėl valstybės saugomų gamtos paveldo objektų sąrašo patvirtinimo“ (su visais aktualiais pakeitimais), atsižvelgdama į Valstybinės saugomų teritorijų tarnybos prie Aplinkos ministerijos bei Lietuvos Respublikos aplinkos ministerijos Panevėžio regiono aplinkos departamento Pasvalio rajono agentūros išvadas (Valstybinės saugomų teritorijų tarnybos prie Aplinkos ministerijos 2017 m. lapkričio 29 d. raštas Nr. (3)-V3-1720 (12.6) „Dėl gamtos paveldo objektų“ (gauta 2017 m. lapkričio 30 d., gavimo žyma Nr. ARG-3817) ir Lietuvos Respublikos aplinkos ministerijos Panevėžio regiono aplinkos departamento Pasvalio rajono agentūros 2017 m. gruodžio 28 d. raštas Nr. L4-239 „Dėl botaninių gamtos paveldo objektų vertės nustatymo ir skelbimo saugomais tikslingumo“ (gauta 2017 m. gruodžio 29 d., Nr. gavimo žyma Nr. ARG-4188), Pasvalio rajono savivaldybės taryba nusprendžia:

1.	Paskelbti Pasvalio rajono savivaldybės saugomais botaniniais gamtos paveldo objektais:

1.1.	Dručmaniškių ąžuolą, augantį Dručmaniškių kaime, Pumpėnų seniūnijoje;

1.2.	Pašiliečių ąžuolą, augantį Pašiliečių kaime, Pumpėnų seniūnijoje;

1.3.	Pajiešmenių parko veimutinę pušį, augančią Pajiešmenės dvaro sodybos parke, Krinčino

seniūnijoje.

2.	Pakeisti Pasvalio rajone esančių gamtos paminklų ir saugomų gamtos paveldo objektų sąrašą (6 priedą), patvirtintą Pasvalio rajono savivaldybės tarybos 2000 m. spalio 18 d. sprendimu Nr. 56 „Dėl draustinių ir saugomų gamtos paveldo objektų“ (su visais aktualiais pakeitimais), ir išdėstyti jį nauja redakcija (pridedama).

3.	Patvirtinti Dučmaniškių ąžuolo, Pašiliečių ąžuolo, Pajiešmenių parko veimutinės pušies savivaldybės saugomų botaninių gamtos paveldo objektų apsaugos ir tvarkymo reglamentus (aprašus) bei planus, kuriuose pažymėta jų buvimo vieta (pridedama).

4.	Patvirtinti Pasvalio rajono savivaldybės teritorijoje saugomų gamtos paveldo objektų apsaugos ir tvarkymo reglamentą (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras	Gintautas Gegužinskas

PATVIRTINTA

Pasvalio rajono savivaldybės tarybos

2018 m. vasario 14 d.

sprendimu Nr. T1-29

PASVALIO RAJONO SAVIVALDYBĖS TERITORIJOJE SAUGOMŲ GAMTOS PAVELDO OBJEKTŲ APSAUGOS IR TVARKYMO REGLAMENTAS

I. Bendrosios nuostatos

1. Pasvalio rajono savivaldybės teritorijoje saugomų gamtos paveldo objektų apsaugos ir tvarkymo reglamentas (toliau – Reglamentas) nustato gamtos paveldo objektų apsaugą ir tvarkymą. Reglamentas taikomas Pasvalio rajono savivaldybės tarybos sprendimu paskelbtiems saugomais gamtos paveldo objektams.

2. Gamtos paveldo objektų, taip pat vertingiausių gamtos paveldo objektų – gamtos paminklų skelbimo tvarką bei apskaitą nustato Lietuvos Respublikos saugomų teritorijų įstatymas ir Lietuvos Respublikos saugomų teritorijų valstybės kadastro nuostatai.

3. Gamtos paveldo objektų skelbimo tikslai yra:

3.1. išsaugoti gamtos paveldo objektus;

3.2. išsaugoti kraštovaizdžio ir biologinę įvairovę;

3.3. sudaryti sąlygas moksliniams tyrimams;

3.4. sudaryti sąlygas pažintiniam turizmui;

3.5. propaguoti gamtos paveldo objektus.

4. Gamtos paveldo objektai – atskiri arba tankias grupes sudarantys gamtiniai kraštovaizdžio elementai, kuriems dėl jų vertės teisės aktais nustatytas specialus apsaugos ir naudojimo režimas. Reglamente vartojamos sąvokos atitinka Lietuvos Respublikos saugomų teritorijų įstatyme vartojamas sąvokas.

5. Gamtos paveldo objektai yra:

5.1. geologiniai – išskirtinių dydžių ar medžiaginės sudėties rieduliai, uolos, smegduobės ir olos, tipiškos arba unikalios, moksliniu požiūriu vertingos atodangos, fosilijų ir mineralų radavietės;

5.2. geomorfologiniai – išskirtinių dydžių ir išvaizdos reljefo formos: kalvos, gūbriai, atragiai, daubos, raguvos, dubakloniai ir kitos reljefo formos;

5.3. hidrogeologiniai – išskirtinio debito ir ypatingų savybių šaltiniai ir versmės;

5.4. hidrografiniai – išskirtinių dydžių rėvos, senvagės, salos, kriokliai ir kiti hidrografinio tinklo elementai;

5.5. botaniniai – išskirtinio amžiaus, matmenų, formų ar dendrologiniu bei estetiniu požiūriu vertingi medžiai, krūmai, saugomų augalų ir grybų rūšių augavietės (buveinės), unikalios ir nykstančios augalų bendrijos, dendrologiniai rinkiniai, dendrologinę vertę turintys parkai ir skverai;

5.6. zoologiniai – saugomų gyvūnų rūšių radavietės (veisimosi ir maitinimosi vietos), gyvūnų kolonijos, unikalūs paukščių lizdai, kitos gyvūnų veiklos retenybės.

6. Gamtos paveldo objektai, jų teritorijų ir buferinės apsaugos zonų žemė gali būti valstybės ar privati nuosavybė. Žemės nuosavybės santykius gamtos paveldo objektų teritorijose reglamentuoja Lietuvos Respublikos žemės įstatymas, Lietuvos Respublikos piliečių nuosavybės teisių į išlikusį nekilnojamąjį turtą atkūrimo įstatymas bei kiti teisės aktai.

7. Gamtos paveldo objektai ir jų teritorijų ribos žymimos žemės naudojimo planuose, topografiniuose žemėlapiuose ir teritorijų planavimo dokumentuose.

II. gamtos paveldo objektų teritorijos ir jų buferinės apsaugos zonos

8. Gamtos paveldo objektai turi savo teritorijas, su kuriomis jie funkciškai, kompoziciškai ar istoriškai susiję. Aplink gamtos paveldo objektų teritorijas nustatomos buferinės apsaugos zonos. Valstybiniuose rezervatuose, valstybiniuose parkuose esančiuose rezervatuose, taip pat draustiniuose esantiems gamtos paveldo objektams buferinės apsaugos zonos nenustatomos.

9. Gamtos paveldo objektų buferinės apsaugos zonų nustatymo tikslas – išsaugoti gamtos paveldo objektų aplinką, sumažinti neigiamą veiklos poveikį.

10. Buferinės apsaugos zonos pagal išsidėstymo pobūdį gali būti nustatomos kaip sklypai, juostos arba žiedai.

11. Pagal apsaugos pobūdį gamtos paveldo objektų buferinės apsaugos zonose gali būti nustatomi:

11.1. fizinės apsaugos pozoniai, skirti apsaugoti gamtos paveldo objektus bei jų teritorijas nuo neigiamo poveikio;

11.2. vizualinės (regimosios) apsaugos pozoniai, skirti apsaugoti gamtos paveldo objektus nuo aplinkos keitimo, galinčio pakenkti šiems objektams ir jų aplinkai ar trukdyti juos apžvelgti. Gamtos paveldo objektų vizualinės apsaugos pozoniuose gali būti ribojamas teritorijos užstatymo aukštingumas bei intensyvumas.

12. Gamtos paveldo objektų teritorijų ribos ir jų buferinės apsaugos zonų ribos nustatomos skelbiant juos saugomais ir tvirtinant jų ribų planus (jeigu gamtos paveldo objektas yra plotinis) arba planus, kuriuose pažymėta gamtos paveldo objektų buvimo vieta (jeigu gamtos paveldo objektas yra taškinis – riedulys, medis ir kt.).

13. Aplink gamtos paveldo objektų teritoriją fizinės apsaugos pozoniai turi būti nustatomi ne mažesnio pločio kaip:

Gamtos paveldo objektai	Nuotolis aplink paveldo objektą, m	Nuotolis matuojamas
Reljefo formos (kalvos, gūbriai, daubos, ozai, kopos, griovos, raguvos, smegduobės ir kt.)	25	teigiamoms reljefo formoms – nuo papėdės, neigiamoms – nuo šlaito viršutinės briaunos
Atodangos, skardžiai, olos, uolos	25	nuo šlaito viršutinės ir apatinės briaunos
Akmenys	5	nuo akmens kraštų statmenų projekcijų į žemės paviršių
Šaltiniai, ežerėliai, kriokliai	25	nuo vandens telkinio ribos
Medžiai	pagal lajos plotį, bet ne mažiau kaip 5	nuo medžio kamieno pagrindo

III. gamtos paveldo objektų, jų teritorijų ir buferinės

apsaugos zonų apsaugos ir naudojimo režimas

14. Gamtos paveldo objektai, jų teritorijos bei buferinės apsaugos zonos tvarkomos, naudojamos ir atkuriamos pagal gamtos paveldo objektų gamtotvarkos projektus ir kitus apsaugos ir tvarkymo priemones numatančius dokumentus.

15. Gamtos paveldo objektų teritorijose ir jų buferinės apsaugos zonose leidžiama:

15.1. veikla, padedanti išryškinti ar atkurti gamtos paveldo objektus;

15.2. lankymas, nepažeidžiantis gamtos paveldo objekto būklės;

15.3. apžvalgos aikštelių, pažintinių takų ir vizualiosios informacijos apie gamtos paveldo objektus įrengimas.

16. Gamtos paveldo objektų teritorijose ir fizinės apsaugos pozoniuose draudžiama:

16.1. naikinti ir žaloti paveldo objektus ar jų vertės požymius;

16.2. kasti žemę, perkelti į kitą vietą riedulius, išskyrus atvejus, jei šie darbai susiję su gamtos paveldo objektų eksponavimu, naudojimu ar tvarkymu;

16.3. arti žemę ir atlikti kitus darbus, galinčius sukelti grunto deformaciją, išskyrus atvejus, jei šie darbai susiję su gamtos paveldo objektų eksponavimu, naudojimu ar tvarkymu;

16.4. statyti statinius, nesusijusius su gamtos paveldo objektų eksponavimu ar tvarkymu;

16.5. statyti užtvankas bei keičiančius vandens lygį hidrotechninius statinius, jeigu patvanka turėtų neigiamą įtaką gamtos paveldo objektams;

16.6. ne tam skirtose vietose statyti transporto priemones, palapines, kurti laužus, važinėti ne keliais, teršti aplinką;

16.7. laikyti aktyvias chemines, degias bei sprogstamąsias medžiagas.

17. Vizualinės (regimosios) apsaugos pozoniuose draudžiami darbai, galintys pakenkti gamtos paveldo objektų aplinkai bei dėl kurių būtų trukdoma apžvelgti gamtos paveldo objektus.

18. Botaninių ir zoologinių gamtos paveldo objektų teritorijose ir jų buferinės apsaugos zonose draudžiama bloginti augalų ir gyvūnų buveinių sąlygas.

IV. baigiamosios nuostatos IR REKOMENDACIJOS APSAUGAI

19. Žemės savininkai, valdytojai bei naudotojai negali trukdyti įstatymų ar kitų teisės aktų numatytais tikslais lankyti arba tvarkyti gamtos paveldo objektų.

20. Pasvalio rajono savivaldybės administracija atsako už paskelbtų gamtos paveldo objektų išsaugojimą.

21. Valstybės ir savivaldybės institucijos, joms priskirtose kompetencijos ribose, vykdo III skyriuje nustatytų reikalavimų kontrolę. Fiziniai ir juridiniai asmenys, pažeidę gamtos paveldo objektų apsaugos ir naudojimo režimą, traukiami atsakomybėn įstatymų numatyta tvarka.

22. Gamtos paveldo objektų teritorijos tvarkomos ir prižiūrimos. Reikalingi kraštovaizdžio formavimo kirtimai, atveriant saugomus gamtos paveldo objektus, iškertant pomiškį ir medžius, kurie remiasi į lają. Teritorijos šienaujamos, šalinamos vėjo ir sniego nuolaužos, pavojingai palinkusios, pavojų praeiviams keliančios, nudžiūvusios šakos. Tvarkant medžius turi būti taikoma pažangiausia arboristikos mokslo siūloma metodika. Reikia taikyti gamtai artimas technologijas, vengti vadinamųjų „chirurginių“ destruktyvių priemonių, nemotyvuoto cheminių priemonių naudojimo.

23. Objektų lankymui įrengiamos nuorodos ir/ar pastatomi informaciniai ženklai.

______________________________

PATVIRTINTA

Pasvalio rajono savivaldybės tarybos

2018 m. vasario 14 d.

sprendimu Nr. T1-29

DRUČMANIŠKIŲ ĄŽUOLO, PASVALIO RAJONO SAVIVALDYBĖS SAUGOMO GAMTOS PAVELDO OBJEKTO, APSAUGOS IR TVARKYMO REGLAMENTAS (APRAŠAS)

1. Pavadinimas: DRUČMANIŠKIŲ ĄŽUOLAS

2. Oficialus apsaugos statusas: botaninis, medis. Siūloma skelbti savivaldybės saugomu.

3. Objekto teritorijos savininkas arba naudotojas: Lietuvos Respublika (patikėtinis Nacionalinė žemės tarnyba; naudotojas Laima Striškienė).

4. Objekto adresas: Pasvalio r. sav., Pumpėnų sen., Dručmaniškių k.3.

5. Objekto teritorijos plotas: 0,02 ha, pažymėta plane (pridedama).

6. Tikslios koordinatės LKS-94 koordinačių sistemoje: X-528428,5; Y-6198899,8.

7. Objekto pagrindiniai parametrai: paprastasis ąžuolas (lot. Quercus robur L). 130 cm aukštyje medžio apimtis – 4,35 m, aukštis – 28,5 m, lajos plotis – 14–15 m, lajos projekcinis plotas 176,50 m2. Šakojasi 3 m aukštyje.

8. Objekto fizinės apsaugos pozonis: 8 m, matuojant nuo medžio kamieno pagrindo.

9. Objekto būklė: būklė gera, medis gyvybingas. Yra kelios sausos šakos.

10. Aplinkos įvertinimas: aplinka sukultūrinta. Auga pievoje 70,0 m nuo rajoninio kelio Nr. 3112 Pumpėnai–Krikliniai–Smilgiai. Reljefas – lyguma, iš šiaurės pusės nežymus nuolydis. Patogumas lankymui geras, galima privažiuoti automobiliu.

11. Objekto teritorijoje ir jų buferinės apsaugos zonoje leidžiama:

11.1. veikla, padedanti išryškinti ar atkurti gamtos paveldo objektus;

11.2. lankymas, nepažeidžiantis gamtos paveldo objekto būklės;

11.3. apžvalgos aikštelių, pažintinių takų ir vizualiosios informacijos apie gamtos paveldo objektus įrengimas.

12. objektų teritorijoje ir fizinės apsaugos pozonyje draudžiama:

12.1. naikinti ir žaloti objekto ar jo vertės požymius;

12.2. kasti žemę, perkelti į kitą vietą riedulius, išskyrus atvejus, jei šie darbai susiję su objekto eksponavimu, naudojimu ar tvarkymu;

12.3. arti žemę ir atlikti kitus darbus, galinčius sukelti grunto deformaciją, išskyrus atvejus, jei šie darbai susiję su objekto eksponavimu, naudojimu ar tvarkymu;

12.4. statyti statinius, nesusijusius su objekto eksponavimu ar tvarkymu;

12.5. ne tam skirtose vietose statyti transporto priemones, palapines, kurti laužus, važinėti ne keliais, teršti aplinką;

12.6. laikyti aktyvias chemines, degias bei sprogstamąsias medžiagas.

13. Objekto tvarkymas: šalinamos vėjo ir sniego nulaužtos, aplaužytos, pavojingai palinkusios, nudžiūvusios šakos. Objekto lankymui pastatyti informacinį ženklą.

14. Kita informacija: vadovaujantis gamtos paveldo objektų vertinimo ir reikšmingumo nustatymo kriterijų aprašo 2 priedo rekomendacijomis, savivaldybės saugomais objektais skelbiami paprastieji ąžuolai, kurių kamieno apimtis 1,3 m aukštyje yra ne mažesnis kaip 3,0–3,5 m, o aukštis ne mažesnis kaip 15–20 m.

15. Objekto fotofiksacija: 2 nuotraukos (pridedama).

Savivaldybės saugomas botaninis gamtos paveldo objektas Dručmaniškių ąžuolas

2017 m. (J. Grincevičienės nuotr.)

2017 m. (J. Grincevičienės nuotrauka)

PATVIRTINTA

Pasvalio rajono savivaldybės tarybos

2018 m. vasario 14 d.

sprendimu Nr. T1-29

PATVIRTINTA

Pasvalio rajono savivaldybės tarybos

2018 m. vasario 14 d.

sprendimu Nr. T1-29

PAŠILIEČIŲ ĄŽUOLO, PASVALIO RAJONO SAVIVALDYBĖS SAUGOMO GAMTOS PAVELDO OBJEKTO, APSAUGOS IR TVARKYMO REGLAMENTAS (APRAŠAS)

1. Pavadinimas: PAŠILIEČIŲ ĄŽUOLAS

2. Oficialus apsaugos statusas: Botaninis, medis. Siūloma skelbti savivaldybės saugomu.

3. Objekto teritorijos savininkas arba naudotojas: E. Zlatkaus nuosavybės teise valdoma namų valda (adresas: Stumbriškio k., Karsakiškio sen., Panevėžio r.).

4. Objekto adresas: Pasvalio r. sav., Pumpėnų sen., Pašiliečių k.

5. Objekto teritorijos plotas: 0,03 ha, pažymėta plane (pridedama).

6. Tikslios koordinatės LKS-94 koordinačių sistemoje: X-526274; Y-6201430

7. Objekto pagrindiniai parametrai: Paprastasis ąžuolas (lot. Quercus robur L). 130 cm aukštyje medžio apimtis – 3,70 m, aukštis – 23,0 m, lajos plotis – 18–19 m, lajos projekcinis plotas 254,3 m2. Šakojasi 3,5 m aukštyje.

8. Objekto fizinės apsaugos pozonis: 10 m matuojant nuo medžio kamieno pagrindo.

9. Objekto būklė: Būklė gera, medis gyvybingas. Yra kelios sausos šakos.

10. Aplinkos įvertinimas: Ąžuolas auga Kriklinių girininkijos miško pakraštyje, pievoje, apie 2 km nuo rajoninio kelio Nr. 3111 Pumpėnai–Rinkūnai–Žadeikiai. Reljefas – lyguma, iš pietų pusės Biržų miškų urėdijos Kriklinių girininkijos miškas (kvartalo Nr. 23). Patogumas lankymui geras, miško keliu (vedančiu į Gustadalio k.) galima privažiuoti automobiliu.

11. Objekto teritorijoje ir jų buferinės apsaugos zonoje leidžiama:

11.1. veikla, padedanti išryškinti ar atkurti gamtos paveldo objektus;

11.2. lankymas, nepažeidžiantis gamtos paveldo objekto būklės;

11.3. apžvalgos aikštelių, pažintinių takų ir vizualiosios informacijos apie gamtos paveldo objektus įrengimas.

12. objektų teritorijoje ir fizinės apsaugos pozonyje draudžiama:

12.1. naikinti ir žaloti objekto ar jo vertės požymius;

12.2. kasti žemę, perkelti į kitą vietą riedulius, išskyrus atvejus, jei šie darbai susiję su objekto eksponavimu, naudojimu ar tvarkymu;

12.3. arti žemę ir atlikti kitus darbus, galinčius sukelti grunto deformaciją, išskyrus atvejus, jei šie darbai susiję su objekto eksponavimu, naudojimu ar tvarkymu;

12.4. statyti statinius, nesusijusius su objekto eksponavimu ar tvarkymu;

12.5. ne tam skirtose vietose statyti transporto priemones, palapines, kurti laužus, važinėti ne keliais, teršti aplinką;

12.6. laikyti aktyvias chemines, degias bei sprogstamąsias medžiagas.

13. Objekto tvarkymas. Objekto lankymui pastatyti informacinį ženklą.

14. Kita informacija. Vadovaujantis gamtos paveldo objektų vertinimo ir reikšmingumo nustatymo kriterijų aprašo 2 priedo rekomendacijomis, savivaldybės saugomais objektais skelbiami paprastieji ąžuolai, kurių kamieno apimtis 1,3 m aukštyje yra ne mažesnis kaip 3,0–3,5 m, o aukštis ne mažesnis kaip 15–20 m.

15. Objekto fotofiksacija: 3 nuotraukos (pridedama).

Savivaldybės saugomas botaninis gamtos paveldo objektas Pašiliečių ąžuolas

2017 m. (J. Grincevičienės nuotrauka)

2017 m. (J. Grincevičienės nuotr.)

2017 m. (J. Grincevičienės nuotr.)

PATVIRTINTA

Pasvalio rajono savivaldybės tarybos

2018 m. vasario 14 d.

sprendimu Nr. T1-29

PATVIRTINTA

Pasvalio rajono savivaldybės tarybos

2018 m. vasario 14 d.

sprendimu Nr. T1-29

PAJIEŠMENIŲ PARKO VEIMUTINĖS PUŠIES,PASVALIO RAJONO SAVIVALDYBĖS SAUGOMO GAMTOS PAVELDO OBJEKTO, APSAUGOS IR TVARKYMO REGLAMENTAS (APRAŠAS)

1. Pavadinimas: PAJIEŠMENIŲ PARKO VEIMUTINĖ PUŠIS

2. Oficialus apsaugos statusas: Botaninis, medis. Siūloma skelbti savivaldybės saugomu.

3. Objekto teritorijos savininkas arba naudotojas: Lietuvos Respublika, naudotojas Krinčino seniūnija, Pajiešmenių bendruomenė.

4. Objekto adresas: Pasvalio r. sav., Krinčino seniūnija, Pajiešmenių k., Parko g., Pajiešmenės dvaro sodybos parkas.

5. Objekto teritorijos plotas: 0,01 ha, pažymėta plane (pridedama).

6. Tikslios koordinatės LKS-94 koordinačių sistemoje: X-530681; Y-6219365.

7. Objekto pagrindiniai parametrai: Veimutinė pušis (lot. Pinus strobus, L.) 130 cm aukštyje medžio apimtis – 2,15 m, aukštis – 26,5 m, lajos plotis – 9–10 m, lajos projekcinis plotas 63,6 m2.

8. Objekto fizinės apsaugos pozonis: 5 m matuojant nuo medžio kamieno pagrindo.

9. Objekto būklė: Būklė gera, medis gyvybingas, yra keletas sausų šakų.

10. Aplinkos įvertinimas: Aplinka sukultūrinta. Auga Pajiešmenės dvaro sodybos parke, Pajiešmenių kaimo pietinėje dalyje, palei šiaurinę Jiešmens upės pakrantę. Grupėje – dar dvi veimutinės pušys ir viena paprastoji pušis. Kitoje Jiešmens upės pusėje auga valstybės saugomas Pajiešmenių parko ąžuolas. Patogumas lankymui geras, galima privažiuoti automobiliu.

11. Objekto teritorijoje ir jų buferinės apsaugos zonoje leidžiama:

11.1. veikla, padedanti išryškinti ar atkurti gamtos paveldo objektus;

11.2. lankymas, nepažeidžiantis gamtos paveldo objekto būklės;

11.3. apžvalgos aikštelių, pažintinių takų ir vizualiosios informacijos apie gamtos paveldo objektus įrengimas.

12. objektų teritorijoje ir fizinės apsaugos pozonyje draudžiama:

12.1. naikinti ir žaloti objekto ar jo vertės požymius;

12.2. kasti žemę, perkelti į kitą vietą riedulius, išskyrus atvejus, jei šie darbai susiję su objekto eksponavimu, naudojimu ar tvarkymu;

12.3. arti žemę ir atlikti kitus darbus, galinčius sukelti grunto deformaciją, išskyrus atvejus, jei šie darbai susiję su objekto eksponavimu, naudojimu ar tvarkymu;

12.4. statyti statinius, nesusijusius su objekto eksponavimu ar tvarkymu;

12.5. ne tam skirtose vietose statyti transporto priemones, palapines, kurti laužus, važinėti ne keliais, teršti aplinką;

12.6. laikyti aktyvias chemines, degias bei sprogstamąsias medžiagas.

13. Objekto tvarkymas. Šalinamos nudžiūvusios šakos. Objekto lankymui pastatyti informacinį ženklą.

14. Kita informacija: vadovaujantis gamtos paveldo objektų vertinimo ir reikšmingumo nustatymo kriterijų aprašo 2 priedo rekomendacijomis, savivaldybės saugomais objektais skelbiamos veimutinės pušys, kurių kamieno apimtis 1,3 m aukštyje yra ne mažesnis kaip 1,8 m, o aukštis ne mažesnis kaip 25 m.

15. Objekto fotofiksacija: 2 nuotraukos (pridedama).

Savivaldybės saugomas botaninis gamtos paveldo objektas Pajiešmenių parko veimutinė pušis

2017 m. (J. Grincevičienės nuotr.)

2017 m. (J. Grincevičienės nuotr.)

PATVIRTINTA

Pasvalio rajono savivaldybės tarybos

2018 m. vasario 14 d.

sprendimu Nr. T1-29

PASVALIO RAJONO SAVIVALDYBĖS	sprendimas
TARYBA
2000 10 18	Nr.	56
Pasvalys
dėl draustinių ir saugomų kraštovaizdžio objektų

Siekdama išsaugoti išlikusias bei besiformuojančias gamtiniu požiūriu vertingiausias rajono ekosistemas bei jų atskirus fragmentus, vadovaudamasi Lietuvos Respublikos saugomų teritorijų įstatymu, atsižvelgdama į Aplinkos ministerijos, Lietuvos ornitologų draugijos specialistų tyrimų duomenis ir rekomendacijas, Aplinkos ministro 1999 11 03 įsakymą Nr.345 “Dėl valstybės saugomų gamtinių kraštovaizdžio objektų paskelbimo” bei 2000 03 20 įsakymą Nr.311 “Dėl gamtos paminklų paskelbimo”, rajono savivaldybės Taryba NUSPRENDŽIA:

1. Įsteigti savivaldybės saugomus draustinius:

1.1. Mūšos slėnio botaninį (1 priedas);

1.2. Šermukšnių durpyno botaninį – zoologinį (2 priedas);

2. Patikslinti Pajiešmenių botaninio zoologinio draustinio ribas ir plotą (schema pridedama).

3. Patvirtinti:

3.1. Draustinių schemas (pridedamos);

3.2. Individualius draustinių nuostatus (3,4 priedai);

4. Paskelbti savivaldybės saugomais botaniniais kraštovaizdžio objektais medžius (5 priedas);

5. Patvirtinti naujai paskelbtų savivaldybės saugomų botaninių kraštovaizdžio objektų schemas (pridedamos);

6. Pritarti patikslintam saugomų kraštovaizdžio objektų ir gamtos paminklų sąrašui (6 priedas);

7. Nustatyti, kad ūkinė veikla savivaldybės saugomuose draustiniuose, gamtos paminklų bei botaninių kraštovaizdžio objektų apsaugos zonose ribojama saugomų teritorijų įstatymo, specialiųjų žemės ir miško naudojimo sąlygų bei draustinių individualių nuostatų;

8. Pateikti naujai įsteigtų savivaldybės saugomų draustinių bei botaninių kraštovaizdžio objektų schemas Aplinkos ministerijai, Valstybiniam žemėtvarkos institutui, Miškotvarkos institutui, Panevėžio apskrities Viršininko administracijai, Pakruojo urėdijai, seniūnijoms, žemės ir miško savininkams.

Savivaldybės meras	A.J.Petronis

Pasvalio rajono savivaldybės Tarybos

2000 10 18 sprendimo Nr. 56

6 priedas

(Pasvalio rajono savivaldybės tarybos

2018 m. vasario 14 d. sprendimo Nr. T1-29 redakcija)

Pasvalio rajone esančių gamtos paminklų ir saugomų gamtos paveldo objektų

s ą r a š a s

Eil. Nr.	Pavadinimas	Statusas	Adresas	Aukštis	Apimtis m	Teritorija m²/Lajos plotis m	Apsaugos zona m²/Objekto fizinės apsaugos pozonis m (matuojant nuo medžio kamieno m)	Pastabos
1	2	3	4	5	6	7	8	9
VALSTYBĖS SAUGOMI GAMTOS PAVELDO OBJEKTAI
1.	Skalių kalnas	Geologinis gamtos paminklas	Joniškėlio apylinkių sen. Stipinų k.	6	Ilgis 45 m.	-	2700	Dolomito luitai, išdūlėję, plyšiuoti, teritorija tvarkinga
2.	Petraičių akmuo	Geologinis gamtos paminklas	Daujėnų sen. Petraičių vnk.	2,5	-	14,0	78	Apsamanojęs, plyšiuotas, aplinka tvarkinga
3.	Žalsvasis šaltinis	Hidrogeologinis gamtos paminklas	Pasvalio m. Lėvens upės kairysis krantas	-	-	20,0	1100	Sutvarkytas
4.	Baltasis šaltinis	Hidrogeologinis gamtos paminklas	Daujėnų sen. Berklainių k.	-	-	0,8	350	Sutvarkytas
5.	Gedučių Teodoro Grotuso ąžuolas	Valstybės saugomas botaninis gamtos paveldo objektas	Saločių girininkija Gedučių miškas 94 kvartalas	27	5,8	2,66	80	Sveikas, perspektyvus saugojimui
6.	Girniūnų ąžuolas	Valstybės saugomas botaninis gamtos paveldo objektas	Pasvalio apyl.sen. Girniūnų k.	27	6,5	3,4	80	Sveikas, perspektyvus Saugojimui
7.	Moliūnų ąžuolas	Valstybės saugomas botaninis gamtos paveldo objektas	Pumpėnų sen. Moliūnų k.	24	6,4	3,3	80	Sveikas, perspektyvus saugojimui
8.	Ramoninės ąžuolas	Valstybės saugomas botaninis gamtos paveldo objektas	Pumpėnų sen. Ramoninės vnk.	17	4,0	1,3	80	Apatinė kamieno dalis drevėta
9.	Šakarnių pušis	Valstybės saugomas botaninis gamtos paveldo objektas	Saločių girininkija, Šakarnių miškas, 17 kvartalas	30	3,2	0,8	80	Sveika, perspektyvi saugojimui
10.	Žadeikonių ąžuolas	Valstybės saugomas botaninis gamtos paveldo objektas	Saločių sen., Žadeikonių k.	22	5,8	2,7	80	Sveikas, perspektyvus saugojimui
11.	Barklainių dvaro eglė	Valstybės saugomas botaninis gamtos paveldo objektas	Krinčino sen., Barklainių k.	27,4	3,05	-	-	-
12.	Barklainių dvaro liepų alėja	Valstybės saugomas botaninis gamtos paveldo objektas (porūšis medžių grupės)	Krinčino sen., Barklainių k.	-	-	-	-	Plotas 0,405 ha
13.	Bernardo Brazdžionio ąžuolas	Valstybės saugomas botaninis gamtos paveldo objektas	Pumpėnų sen., Stebeikių k.	14	3,75	-	-	-
14.	Daujėnų bažnyčios šventoriaus liepa	Valstybės saugomas botaninis gamtos paveldo objektas	Daujėnų sen., Daujėnų mstl.	25,5	5,65	-	-	-
15.	Liukpetrių ąžuolas	Valstybės saugomas botaninis gamtos paveldo objektas	Daujėnų sen., Liukpetrių k.	27	5,45	-	-	-
16.	Pajiešmenių parko ąžuolas	Valstybės saugomas botaninis gamtos paveldo objektas	Krinčino sen., Pajiešmenių k.	23	5,55	-	-	-
17.	Saločių parko vinkšna	Valstybės saugomas botaninis gamtos paveldo objektas	Saločių sen., Saločių mstl.	33,5	4,95	-	-	-
SAVIVALDYBĖS SAUGOMI GAMTOS PAVELDO OBJEKTAI
1.	Girelės ąžuolas	Savivaldybės saugomas botaninis gamtos paveldo objektas	Joniškėlio girininkija, Girelės miško 56 kvartalas	27	5,2	2,2	80	Sveikas, perspektyvus saugojimui
2.	Vytartų liepa	Savivaldybės saugomas botaninis gamtos paveldo objektas	Pasvalio apylinkių seniūnija, Vytartų k.	16	4,9	1,9	80	Sveika, perspektyvi saugojimui
3.	Putriškių ąžuolas	Savivaldybės saugomas botaninis gamtos paveldo objektas	Vaškų seniūnija Putriškio k.	30	4,5	1,6	80	Sveikas, perspektyvus saugojimui
4.	Titkonių ąžuolas	Savivaldybės saugomas botaninis gamtos paveldo objektas	Vaškų seniūnija, Titkonių k.	24	4,2	1,4	80	Sveikas, perspektyvus saugojimui
5.	Austakynės ąžuolas	Savivaldybės saugomas botaninis gamtos paveldo objektas	Joniškėlio apyl. sen. Austakynės k.	17	4,5	1,6	80	Sveikas, perspektyvus saugojimui
6.	Girsūdų ąžuolas	Savivaldybės saugomas botaninis gamtos paveldo objektas	Daujėnų sen. Girsūdų k.	26	3,9	1,2	80	Sveikas, perspektyvus Saugojimui
7.	Pasvalio miesto ąžuolas	Savivaldybės saugomas botaninis gamtos paveldo objektas	Nepriklausomybės g. Nr.17, Pasvalys	25,5	4,1	1,3	80	Sveikas, perspektyvus Saugojimui
8.	Kiemelių ąžuolas	Savivaldybės saugomas botaninis gamtos paveldo objektas	Pasvalio apyl.sen. Kiemelių k.	26	4,1	1,3	80	Sveikas, perspektyvus saugojimui
9.	Šlamų ąžuolas	Savivaldybės saugomas botaninis gamtos paveldo objektas	Pasvalio apyl.sen., Šlamų k.	26	3,7	1,1	80	Sveikas, perspektyvus saugojimui
10.	Naujapamūšio liepa	Savivaldybės saugomas botaninis gamtos paveldo objektas	Pasvalio apyl.seniūnija, Naujapamūšio k.	26	3,6	1,1	80	Sveika, perspektyvi saugojimui
11.	Baltpamūšio veimutinė pušis	Savivaldybės saugomas botaninis gamtos paveldo objektas	Saločių seniūnija Baltpamūšio k.	19	2,7	0,6	80	Džiūstanti
12.	Šimkūnų ąžuolas	Savivaldybės saugomas botaninis gamtos paveldo objektas	Daujėnų sen. Petraičių k.	22	3,2	80	Sveikas, perspektyvus saugojimui
13.	Dručmaniškių ąžuolas	Savivaldybės saugomas botaninis gamtos paveldo objektas	Pumpėnų sen., Dručmaniškių k.3	28,5	4,35	14-15	8	Sveikas, perspektyvus saugojimui
14.	Pašiliečių ąžuolas	Savivaldybės saugomas botaninis gamtos paveldo objektas	Pumpėnų sen., Pašiliečių k.	23,0	3,70	18-19	10	Sveikas, perspektyvus saugojimui
15.	Pajiešmenių parko veimutinė pušis	Savivaldybės saugomas botaninis gamtos paveldo objektas	Krinčino sen., Pajiešmenių k.	26,5	2,15	9-10	5	Sveika, perspektyvi saugojimui

__________________________